ועדת העבודה, הרווחה והבריאות, כנסת 16, פרוטוקול מספר 276, 2004-11-08 10:30

משה כחלון: אני מתכבד לפתוח את ישיבת ועדת העבודה, הרווחה והבריאות בנושא הפסקת השתתפות של משרד התמ"ת במימון שכרם של עובדים קבועים ברשות הטבע והגנים.

אלי אמיתי: ברשות הגנים יש כ-106 עובדים.

אלי אמיתי: מיותר לציין איזה סוג של עבודה ואיזו איכות של עבודה הם עושים.

אלי אמיתי: אין ספק שהתרומה של העובדים האלה חוסכת כסף רב למדינה הזאת.

אלי אמיתי: הוועדה הזאת קיבלה החלטה להמליץ לשני השרים להגיע להסכם, לפחות לגבי המימון עד סוף השנה הזאת.

אלי אמיתי: ראוי לציין ששני השרים נפגשו והגיעו להסכם.

אופיר פינס-פז: לקח להם 4 וחצי שניות לסכם את העניין בלחיצת יד.

אופיר פינס-פז: אני וחבר הכנסת כחלון דאגנו שהם ייפגשו במליאה.

אופיר פינס-פז: הם פתרו את הבעיה של השנה ב4 וחצי שניות.

משה כחלון: שר האוצר הודיע מעל בימת הכנסת, אבל לצערי משרד האוצר עוד לא העביר את הכסף.

אלי אמיתי: ב20.7 הוציא פפרמן מסמך המאשר את החלטת שני השרים.

אלי אמיתי: במסמך כתוב שעד סוף שנה זו יהיה מימון לעובדים.

אלי אמיתי: כמובן שזה התקבל בשמחה.

אלי אמיתי: ב17.10 הוציא החשב של משרד התמ"ת מסמך שאומר שכל מה שנעשה בהסכמת שני הצדדים הוא בניגוד לחוקי המדינה.

אלי אמיתי: אנחנו הוצאנו מכתבי פיטורים על פי אותו מסמך.

אופיר פינס-פז: למה זה לא חוקי לדעתו?

אלי אמיתי: צריך לקבוע שעד סוף שנה זו ההחלטה שנתקבלה תמומש.

אלי אמיתי: אנחנו יודעים באיזה אנשים מדובר.

אלי אמיתי: מדובר באנשים קשיי יום שנמצאים בערי הפיתוח, בעולים חדשים, בבעלי משפחות מרובות ילדים.

אלי אמיתי: אם לא יינתן להמשיך את העסקתם הם יקבלו דמי אבטלה על אבטלה.

אלי אמיתי: כדי שהם לא יקבלו דמי אבטלה, כדאי למדינה שהם יישארו במקומות שבהם הם יתרמו למדינה.

אלי אמיתי: ועדת הכספים צריכה לדון בעניין.

אלי אמיתי: כדאי שלפני ההצבעה על התקציב הדבר הזה יעלה.

אלי אמיתי: צריך ליצור איזה שהוא עיגון תקציבי שכולל את הביטוח הלאומי, את משרד התמ"ת, את משרד האוצר, כדי להמשיך את העסקה של האנשים היקרים האלה.

אופיר פינס-פז: בא פה משרד ממשלתי, מוציא הודעה חד-צדדית על כך שהוא מפסיק מימון בעשרים ומשהו מיליון שקל לפרוייקטים, כשהנציג שלו אפילו לא בא לישיבה.

אופיר פינס-פז: אי אפשר לפתור את העניין בלעדיו.

אופיר פינס-פז: יש פה שינוי מדיניות חד-צדדית של ממשלת ישראל שהתחיל שנה שעברה, ממשיך השנה כלפי מה שנקרא עבודות יזומות.

אופיר פינס-פז: אנחנו כמובן מתנגדים לזה.

אופיר פינס-פז: צריך לפתור את זה עם האנשים שהחליטו על זה.

יגאל יאסינוב: אם אני זוכר נכון, אז זאת הפעם השלישית שאנחנו דנים בוועדה בנושא הזה.

יגאל יאסינוב: אני חושב שכמה מהמשרדים עושים צחוק מהוועדה.

יגאל יאסינוב: ההחלטה היחידה שאנחנו יכולים לקבל היא שאנחנו דורשים משני המשרדים להעביר את הכסף עד סוף השנה, בלי סיפורים למה זה כן ולמה זה לא.

יגאל יאסינוב: אנחנו צריכים לקבל מהם תשובה לגבי מה הם מתכוונים לעשות בשנה הבאה והלאה.

יגאל יאסינוב: אם זה לא יהיה, אז צריך לחשוב מה אפשר לעשות ואיזה נשק יש לנו בידיים.

יגאל יאסינוב: אני לא יודע כמה זמן אנחנו נצטרך להמתין כדי לקבל את התשובות בכתב.

יגאל יאסינוב: אני מצביע בעד התקציב בקריאה ראשונה, אבל הצבעה שלי בקריאה שנייה ושלישית אינה מובטחת.

שוקה דורפמן: כל מה שאלי אמר הוא נכון.

שוקה דורפמן: יש 36 אנשים שעובדים אצלנו.

שוקה דורפמן: יש להם הסכם חתום עם המדינה.

שוקה דורפמן: זה איזה שהוא סיפור שעומדים להפר אותו.

שוקה דורפמן: אנחנו ב31 לדצמבר קיבלנו הודעה על כך שכל האנשים האלה הולכים הביתה.

שוקה דורפמן: ברשות הטבע והגנים זה אותו סיפור.

שוקה דורפמן: משרד התמ"ת חייב לי עוד 5 מיליון שקל.

שוקה דורפמן: אני יושב בבנק עם אוברדרפט של 15 מיליון שקל.

שוקה דורפמן: אין לי יכולת כלכלית להחזיק.

שוקה דורפמן: אני אבוא לוועדה הזאת בעוד שבועיים עם 400 מובטלים, כי הארגון שלי עומד בסכנת קריסה.

אופיר פינס-פז: צריך לראות מה מחליטים מול שר התמ"ת.

רן מלמד: הבעיה היא לא של התמ"ת, הבעיה היא של האוצר.

שוקה דורפמן: הוצאנו מכתבי פיטורים לכל העובדים.

שוקה דורפמן: ישבנו אתמול אצל השר אולמרט.

שוקה דורפמן: על רקע מכתבי הפיטורים שהוצאנו התארגנה קבוצה של אמהות חד-הוריות.

שוקה דורפמן: עד אתמול בערב פיטרתי את כל האמהות החד-הוריות כי אף אחד לא שילם את הכסף.

שוקה דורפמן: אין לי מקורות מימון לדבר הזה.

שוקה דורפמן: קיבלנו בשורה על כך שההסדר של האמהות החד-הוריות לשנת 2005 ממשיך.

אופיר פינס-פז: זה בכתב מה שאתה אומר?

אופיר פינס-פז: אני לא קונה את הסיפורים שלו.

משה כחלון: השר אולמרט עמד במילה שלו עד היום.

שוקה דורפמן: אני לא חושב שהבעיה בתמ"ת, הבעיה ממוקדת בקשר בין האוצר לתמ"ת.

שוקה דורפמן: מי ששומע אותנו זה השר אולמרט .

אהוד יתום: לפני מספר חודשים דנו באותם 93 עובדים של הרשות והמועצה לשימור אתרים.

אהוד יתום: קיבלנו, באישור השרים, החלטה להמשיך ולהעסיק אותם עד דצמבר השנה.

אהוד יתום: דצמבר מתקרב.

אהוד יתום: אני ב-3 בחודש שלחתי מכתב בהול לשר האוצר ולממלא מקום ראש הממשלה, שבו תבעתי לפתור את הבעיה הדו-קיומית הזאת.

אהוד יתום: זה בסדר שעל חבלי ארץ אנחנו מוותרים, אבל עוד מעט אנחנו נוותר גם על המורשת שלנו.

אהוד יתום: רק לפני כמה ימים עיריית באר-שבע סתמה את הגולל על אתר לאומי שדם, יזע ודמעות נשפכו בו.

אהוד יתום: מדובר בעובדים בני 50 ויותר שעושים עבודת קודש.

אהוד יתום: אין להם תחליף.

אהוד יתום: רוצים לאמלל גם את נושא האתרים, גם את שימור האתרים והמורשת וגם את העובדים.

אהוד יתום: הבעיה היא שמדובר בשני משרדים.

אהוד יתום: לא נוח לי לדבר כי אלה שני שרים של הליכוד.

אהוד יתום: אם שני השרים לא יכולים לשבת ביחד, אז יכול להיות שכדאי שתסכם, אדוני היושב-ראש, שיעלה דיון בהול ודחוף אצל ראש הממשלה.

אהוד יתום: אנחנו עוסקים בגורלה של מורשת המדינה ובגורלם של אנשים שלא ייכנסו למעגל העבודה אם מפטרים אותם.

אהוד יתום: מה זה פה?

אהוד יתום: אם אנחנו לא נוביל מהלך של דיון מיידי אצל ראש הממשלה בעניין, אני חושב שלא עשינו את עבודתנו נאמנה.

אפרת מזרחי: האצבע המאשימה מופנית למקור הלא נכון.

אפרת מזרחי: החשב הכללי מתחילת חודש יוני שומע הבטחות שיועבר כסף לתקנות.

אפרת מזרחי: תפקידו של החשב הכללי הוא לבצע תקציב קיים, הוא לא יכול לבצע והוא לא יכול להמשיך התקשרות חוזית אם אין תקצוב של הפרוייקט הזה.

אפרת מזרחי: מחודש אוגוסט עד היום לא הוכנס שקל נוסף לתקנה הזאת.

אפרת מזרחי: אין לנו מאיפה לשלם.

אפרת מזרחי: תפתרו קודם את בעיית התקציב.

אופיר פינס-פז: את עובדת במשרד האוצר.

אופיר פינס-פז: המשחקים הבירוקרטיים בין החשב הכללי לראש אגף תקציבים לא מעניינים אף אחד.

אופיר פינס-פז: תרימי טלפון במקום לשגע את כולנו.

אופיר פינס-פז: את לא בסדר.

אופיר פינס-פז: אם היית עובדת אצלי היית מקבלת על הראש חזק.

אופיר פינס-פז: את לא בסדר, כי יושבים פה אנשים שהולכים להיות מפוטרים.

יעל וואיה: בעוד שבועיים אנחנו הולכים הביתה.

יעל וואיה: קובעים גורלות ב-4 שניות?

יעל וואיה: אנחנו רוצים עבודה.

אמר חביבלה: אין לי תקציב לקנות לבן שלי חוט למכשיר השמיעה.

אמר חביבלה: מאיפה אני אקנה לו?

דני בנלולו: אנחנו צריכים להפגיש בין שני השרים, כי הפקידים לא מגיעים.

דני בנלולו: גם שם, בוועדת הכנסת, הפקידות לא הגיעה.

דני בנלולו: מזלזלים בחברי כנסת בצורה מאוד מכוערת.

דני בנלולו: אין לי שום דבר נגד הרפרנטית, אבל אם היה פה החשב הוא לא היה נותן את אותן התשובות שהרפרנטית נתנה.

דני בנלולו: כמרכז הקואליציה בוועדת הכספים אני מוכן שנשב עם שני השרים האלה ונביא את התוצאות לוועדה.

דני בנלולו: לא ניתן יד לפיטורים של עובד זה או אחר, כי את המקום הזה שום עובד זר לא יכול להחליף.

דני בנלולו: כל עובד במדינה הזאת רוצים להחליף בעובד זר.

דני בנלולו: אני מבקש לקחת שניים, שלושה חברי כנסת.

דני בנלולו: אני מתנדב מטעם ועדת הכספים.

דני בנלולו: אני אשב עם השרים.

דני בנלולו: החשבים לא מגיעים לפגישות.

דני בנלולו: אנחנו יכולים להריץ את עצמנו מוועדה לוועדה, אבל הפקידים לא יכולים.

בני פפרמן: יש פה שתי סוגיות, האחת שהיא כבר איתנו תקופה ארוכה מאוד, והאחרת שנוצרה בזמן האחרון.

בני פפרמן: מדובר בפרוייקט של עבודות מיידיות לעובדים קבועים.

בני פפרמן: אנחנו במשך שנים רבות מעסיקים קבוצת עובדים, שחלק לא מבוטל מהם נכפה על ידי אגף התקציבים.

בני פפרמן: החברה הממשלתית לתיירות הודיעה בשלב במסויים שאין לה עניין בפרוייקט מבחינה כלכלית ותיירותית.

בני פפרמן: הדברים הגיעו לידי כך שלא רק שאנחנו משתתפים בעלות העסקה, אלא אנחנו משתתפים גם בחומרי גלם.

משה כחלון: כולם מכירים את ההיסטוריה.

משה כחלון: איפה זה עומד היום?

בני פפרמן: הפסקנו כמעט טוטאלית את כל העבודות המיידיות.

בני פפרמן: יש סיכום בין שר התמ"ת לשר האוצר לגבי 10 מיליון שקל.

משה כחלון: אתה מדבר על 2004?

בני פפרמן: כן.

בני פפרמן: משרד התמ"ת הכניס לתקנה של עבודות מיידיות 5 מיליון שקל.

בני פפרמן: אגף התקציבים אדיש בנושא.

בני פפרמן: אנשי אגף התקציבים אומרים לי שמי שנתן את ההיתר שיראה את המקורות.

אופיר פינס-פז: הם עושים סנקציות לשר האוצר.

בני פפרמן: לא יכול להיות מצב שהשרים סיכמו והפקידות אחרי זה לא נותנת.

משה כחלון: כמה כסף נדרש ל-2005?

בני פפרמן: מדובר ב259 עובדים קבועים בכל המערכות.

בני פפרמן: צריך סדר גודל של 21 מיליון שקל לשנת העסקה.

אופיר פינס-פז: אתם הוצאתם מכתב על כך שאתם מפסיקים להעביר את הכסף.

בני פפרמן: אתה מדבר על מכתב אחר.

בני פפרמן: אנחנו בשנת 2004 אמרנו שאם יתנו 5 מיליון שקל יהיו מספיק מקורות.

בני פפרמן: חשב המשרד, שהוא בעצם החשב של אגף התקציבים, הוציא מכתב ישיר אל הגופים בו הוא מורה להם להפסיק להעסיק.

אופיר פינס-פז: מדובר במכתב מ28.10.04 בו השר אולמרט מודיע שלגבי 2005 הוא מפסיק להעביר את הכסף.

אופיר פינס-פז: הוא הודיע את זה לשר אילן שלגי, לשרה לימור לבנת, לשר גדעון עזרא.

בני פפרמן: עבודות מיידיות הן עבודות זמניות.

אופיר פינס-פז: אהוד אולמרט עשה את הבלאגן.

אופיר פינס-פז: משרד התעשייה והמסחר, שקיבל על עצמו את משרד העבודה, החליט לשנות מדיניות אסטרטגית מהתקופה של אורה נמיר.

אופיר פינס-פז: אהוד אולמרט, שהוא תואם ביבי בנושא השוק החופשי וההתנגדות לעבודות יזומות, החליט להפסיק את זה.

בני פפרמן: מדובר בעבודות שאמורות להיכנס לאותם מקומות שהן יצאו מהם.

בני פפרמן: אם התמ"ת תקצב את העבודות האלו, התמ"ת גם ימשיך לתקצב אותן.

בני פפרמן: התקציב של עבודות מיידיות בשנה הבאה הוא 11 מיליון.

בני פפרמן: זה נועד לעבודות זמניות.

בני פפרמן: רק הסכום הזה הוא 21 מיליון שקל.

בני פפרמן: שר התמ"ת והמנכ"ל מבקשים להסדיר את העניין בצורה מסודרת, לא להביא את זה כל שנה.

בני פפרמן: כשהיה לנו 100 מיליון שקל סידרנו את העניינים, עכשיו כשיש 11 מיליון אנחנו לא יכולים להסדיר את העניינים.

בני פפרמן: אנחנו מבקשים לעשות סדר.

יוסי פלדמן: הבעיה היא לא איך מעבירים כסף וניירות ממקום למקום.

יוסי פלדמן: ראינו איך אי אפשר לדבר בין פקידים.

יוסי פלדמן: מדובר כאן בגורל של אנשים ומערכות.

יוסי פלדמן: כשהלכנו להסדר הזה, ביקשו מאיתנו שנלך לנצרת כי יש שם כיס אבטלה.

אופיר פינס-פז: מתי זה היה?

יוסי פלדמן: בשנת 1990.

אופיר פינס-פז: אנחנו נמצאים ב2004 עם ממשלה שלא מאמינה במה שאתם עושים.

יוסי פלדמן: הפועלים האלה קיבלו הכשרה שעלתה למדינה הון.

יוסי פלדמן: כעת הולכים לקחת אותם ולזרוק אותם לרחוב.

יוסי פלדמן: היום הם בני 55.

יוסי פלדמן: לא ייתכן שהמשרד זורק את הבעיה בלי לקבל תשובות.

יוסי פלדמן: אני התפלאתי על כך ששוקה אמר שיש לו אוברדרפט של 10 מיליון.

יוסי פלדמן: כל התקציב שלנו זה 2.3 מיליון.

יוסי פלדמן: יציאת העובדים האלה תפרק את המערכת.

יוסי פלדמן: במה אנחנו עוסקים?

יוסי פלדמן: בערכים, בכלכלה בתרבות.

יוסי פלדמן: כל זה ילך לטמיון.

יוסי פלדמן: זה מוכרח לבוא לפתחו של ראש הממשלה.

משה בר-סימנטוב: אין מגבלה תקציבית לגבי המשך התוכנית של החד-הוריות ל2005.

אופיר פינס-פז: מה גודל התקציב של החד-הוריות?

משה בר-סימנטוב: 5 מיליון בשנה.

בני פפרמן: דובר על 25 מיליון שקל לכל הפרוייקט של החד-הוריות.

בני פפרמן: אגף התקציבים חייב לנו נכון להיום 7 מיליון.

אפרת מזרחי: אתמול בערב אישרנו אישור רטרואקטיבי לכל המשכורות עד חודש אוגוסט.

אפרת מזרחי: יש פה סידרי מינהל תקין.

אפרת מזרחי: בתקנה הזאת זה לא עובד ככה.

אפרת מזרחי: לא יכול להיות שלא יהיה תקציב.

אפרת מזרחי: ההתקשרות עם אותם עובדים מותנית באישור של ועדת הפטור.

אפרת מזרחי: הבקשות לא מוגשות לוועדת הפטור, כי התקציב לא קיים.

בני פפרמן: יש סיכומים לגבי התקציב.

בני פפרמן: מה שקורה הוא שהתקציב מאגף התקציבים לא עובר אלינו.

משה בר-סימנטוב: מועברת היום פנייה להמשך התקצוב של 2004.

משה בר-סימנטוב: התקציב לפרוייקט ולתוכנית העבודות המיידיות יימשך בשנת 2005.

משה כחלון: כמה כסף?

משה בר-סימנטוב: 11 מיליון.

משה כחלון: 11 מיליון זה גזר דין מוות.

יצחק גרוסמן: כל העובדים הותיקים אינם בנושא הזה.

אמר חביבלה: שר האוצר היה אצלנו בגן לאומי ציפורי.

אמר חביבלה: אירחנו אותו בצורה יפה.

אמר חביבלה: כששאלתי אותו איך האתר מתוחזק, הוא אמר: יפה מאוד.

אמר חביבלה: אחרי כמה חודשים הוא בא וזורק אותי.

יעל וואיה: אין תשובה לגבי העובדים הקבועים.

יעל וואיה: יש מכתבי פיטורים ל30 בנובמבר.

בני פפרמן: יש מקורות מימון לדבר הזה.

בני פפרמן: אם יש בעיות בין המשרדים הדברים יסודרו.

בני פפרמן: לגבי 2005 יש בעיה.

בני פפרמן: אתמול הבטיח שר התמ"ת שעד 31 בדצמבר יהיו מקורות לדבר הזה.

בני פפרמן: הבעיה היא לשנת 2005.

בצלאל שרון: אני שומע שיש כסף.

בצלאל שרון: לפי מה שאני שומע פה מכתבי הפיטורים מבוטלים.

שוקה דורפמן: לא.

שוקה דורפמן: אני הוצאתי את מכתבי הפיטורים.

בצלאל שרון: אם האנשים האלה ילכו הביתה המדינה תצטרך לשלם להם פיצויי פיטורים, תצטרך לשלם להם הבטחת הכנסה.

בצלאל שרון: לאנשים האלה אין סיכוי לחזור למעגל העבודה.

בצלאל שרון: הפתרון הכי טוב הוא לבטל את מכתבי הפיטורים.

בצלאל שרון: האנשים האלה חוזרים הביתה כדי להביא לחם לילדים, לא עם דיבורים.

רן מלמד: יש בין המפוטרים כמה מקרים של בני זוג.

רן מלמד: צריכה לצאת מפה קריאה שלא לפטר שני בני זוג.

רן מלמד: אם צריך לפטר מישהו, שיפטרו אחד.

רן מלמד: יש בעיה גדולה בשנת 2005 לגבי האמהות החד-הוריות.

רן מלמד: הבעיה היא שלוקחים אמהות חד- הוריות, מכשירים אותן 8 חודשים בעבודה, ואחרי זה זורקים אותן לשוק.

רן מלמד: אי אפשר לבוא ולהגיד שיש פה רק שני משרדי ממשלה שרבים על מי יביא את הכסף, יש פה עוד משרדי ממשלה אחראים.

רן מלמד: המשרד לאיכות הסביבה אחראי, משרד התיירות אחראי, משרד החינוך אחראי, משרד הקליטה אחראי.

רן מלמד: אם תיקחו 21 מיליון שקלים ותחלקו אותם על 4 משרדים אפשר יהיה להמשיך את העסקתם של אותם עובדים.

משה ריגל: אנחנו לא אחראים על תקציב שלא נמצא אצלנו.

משה ריגל: משרד התיירות מסתדר עם התקציב שיש לו.

משה ריגל: יש דברים שאנחנו מוכנים לעזור בהם.

משה ריגל: שיתוף הפעולה שהיה עם משרד התמ"ת היה מצויין.

משה ריגל: יכולנו להבטיח שכל המועסקים יועסקו בנושאים שקשורים לפיתוח.

משה ריגל: הכסף עבר דרכנו.

משה ריגל: יש עוד גוף שהעסיק הרבה מובטלים, שזאת החברה לפיתוח עכו העתיקה.

משה ריגל: עד כמה שידוע לי, היה גרעין קשה של 30,40 עובדים שגם הם פוטרו כתוצאה מכל ההליך הקיים.

משה ריגל: אי אפשר לבוא ולטעון שאותם הדברים שנעשו בעבר באמצעות התקציב הזה, ייעשו בעתיד באמצעות תקציב הפיתוח של המשרד, כי התקציב הולך לדברים מסויימים.

משה ריגל: אנחנו מוכנים להיות הקבלנים של התקציב.

דן שגיא: אני משוכנע שמדינת ישראל תשלם את הכסף הזה אם יהיה לה תקציב או לא יהיה לה תקציב.

דן שגיא: למה צריך להוביל את המהלך הזה דרך הייסורים של הארגונים שעושים עבודה יוצאת מן הכלל?

מתן וילנאי: כדי להראות מי חזק יותר.

שוקה דורפמן: דובר פה על משיכת מכתבי הפיטורים.

שוקה דורפמן: עם כל אהבתי לעובדים, אני לא מושך מכתבי פיטורים עד שאני לא אקבל כסף, כי אחרת אני אתמוטט.

שאול קמיסה: עצוב ומצער לראות את רמת התייחסות, ועוד יותר את הסיכום הזה של 4 וחצי שניות בין שני שרים.

שאול קמיסה: זאת תעודת עניות לשרי ישראל ולמדינת ישראל אם כך מתייחסים לעובדים שעסוקים לא רק בפרנסת הארץ אלא גם בבניית הארץ.

שאול קמיסה: אנחנו עוד פעם מדברים על פריפריה.

שאול קמיסה: איפה יש לנו את מרבית האתרים?

שאול קמיסה: בפריפריה.

שאול קמיסה: זה הולך להיות נטל ועומס נוסף על היישובים שמנסים להיאבק במלחמת הישרדות יום-יומית.

שאול קמיסה: קחו לדוגמה את חצור הגלילית.

שאול קמיסה: שנתיים של תוכנית הבראה קשה מאוד, עם אחוזים גבוהים של אבטלה.

שאול קמיסה: יש עובדים שבעוד יומיים יבואו ויבקשו עבודה.

שאול קמיסה: מאיפה אני יכול לתת להם?

שאול קמיסה: מה לגבי הסוגייה של הערכים האישיים?

שאול קמיסה: לקחת אדם שיקבל משכורת על בטלה?

שאול קמיסה: אנחנו הורסים את עצמנו במו ידנו.

שאול קמיסה: מדובר במאבקים של כבוד בין משרדים.

שאול קמיסה: אני מבקש לכבד את מה שהוסכם עד עכשיו, ולהיות קשובים למצוקות של אותם אזורים שמהם ואליהם אמורים להגיע אותם מובטלים.

פיני קבלו: הפרוייקט הזה התחיל בבית שאן עם 250 עובדים.

פיני קבלו: אותם 250 עובדים הפכו את האתר בבית שאן לאחד האתרים הכי יפים במזרח התיכון.

פיני קבלו: הריטואל הזה חוזר על עצמו מידי שנה בשנה.

פיני קבלו: מדובר באנשים שעובדים 15 שנים בבית שאן.

פיני קבלו: כל שנה הם צריכים לעבור את המכתב המשפיל הזה של הפיטורים.

פיני קבלו: לכל המשרדים כאן יש אינטרס לקחת את העובדים האלה, אבל כל אחד רוצה שמישהו אחר ישלם.

גאלב מג'אדלה: אני מציע למצות את היכולת שלנו עד תום, לא להיכנע לשום מניעים.

גאלב מג'אדלה: אנחנו נתמוך במהלך.

גאלב מג'אדלה: אנשים צריכים ללכת בקומה זקופה, לא מושפלים.

גאלב מג'אדלה: אנחנו לא ניתן לדבר כזה לקרות.

גאלב מג'אדלה: אנחנו נוביל את המהלך הזה עד הסוף.

יעל וואיה: אני הייתי מובטלת 5 שנים.

יעל וואיה: אני עובדת שנתיים וארבעה חודשים.

יעל וואיה: אני בת 48.

יעל וואיה: תנו לי לעבוד.

יעל וואיה: אני מקבלת 3000 שקל.

יעל וואיה: אל תפגעו לי בנשמה.

ג'אנה גוריונוב: מה יהיה איתנו ב-1 לינואר 2005?

ג'אנה גוריונוב: איך נבוא הביתה?

מתן וילנאי: אנחנו נעשה הכל כדי שתמשיכו לעבוד.

ג'אנה גוריונוב: מכתבי הפיטורים גומרים אותנו.

יאסר אלעמור: למה מפטרים אותי?

יאסר אלעמור: כולכם רק מדברים.

יאסר אלעמור: אם לא תעשו עכשיו, אז ב30 בנובמבר אני אלך הביתה .

יאסר אלעמור: כל פעם גורמים לנו לעוגמת נפש.

יאסר אלעמור: כל 6 חודשים מחדש.

יאסר אלעמור: תגמרו את הסיפור הזה.

יאסר אלעמור: אני מפרנס 11 נפשות.

יאסר אלעמור: נלך לפשע?

יאסר אלעמור: מה נעשה?

ג'אנה גוריונוב: שני אנשים מהעובדים הותיקים לקו בהתקף לב.

ג'אנה גוריונוב: אלה הקורבנות הראשונים.

ג'אנה גוריונוב: אנחנו נלחמים על פת לחם.

ג'אנה גוריונוב: אתם התקווה האחרונה שלנו.

ג'אנה גוריונוב: אל תתנו להם לקחת מאיתנו את זה.

משה כחלון: הייתי מעורב בסיפור.

משה כחלון: זה לא היה ב4 וחצי שניות, זאת היתה פגישה עם נתניהו אחרי שרצנו לאולמרט.

משה כחלון: זה אחרי הרבה דיונים.

משה כחלון: הם הסכימו להעביר את הכסף אבל הכסף לא עבר.

משה כחלון: זה עצוב לכשעצמו.

משה כחלון: אנחנו נמשיך מול ראש הממשלה ומול השרים לטפל בזה.

משה כחלון: אני מקווה שבימים הקרובים נצליח לסיים את זה.

משה בר-סימנטוב: היום זה מועבר לוועדת הכספים.

משה כחלון: אנחנו דורשים לקיים את ההסכמים החתומים עם עובדי קיסריה ובית שאן.

משה כחלון: לא ייתכן שהמדינה תערוך הסכם ולא תקיים אותו.

משה כחלון: זה דבר אחרון שהמדינה יכולה להרשות לעצמה.

משה כחלון: אם יש הסכם בין המדינה לעובדי קיסריה ובית שאן צריך לקיים אותו.

משה כחלון: הוועדה תובעת מראש הממשלה לקרוא לשרי איכות הסביבה, החינוך, התמ"ת והאוצר, שמתכוונים לפטר 259 עובדים באופן מיידי ברשות העתיקות, ברשות הגנים הלאומיים ובמועצה לשימור אתרים, להמשיך את תקצוב הפרוייקט בשנת 2005 בהיקף של 20 מיליון שקל.

מתן וילנאי: צריך להפוך את זה לדבר קבוע.

משה כחלון: שיפתרו קודם את השנה.

בני פפרמן: מדובר בתוספת של 21 מיליון, שזה מעבר ל11 מיליון.